Яшчэ адной асаблівасцю каледжа можна лічыць яго мужчынскі склад (тут вучацца толькі шэсць дзяўчат па спецыяльнасці “Энергетычнае забеспячэнне сельскай гаспадаркі” і восем дзяўчат паступілі на завочную форму навучання), таму гурткі тэхнічнай творчасці карыстаюцца асаблівай папулярнасцю. Іх тут 29 — на любы густ: “Эксплуатацыя і рамонт электраабсталявання і сродкаў аўтаматызацыі”, “Тэхналогія электрамантажных работ”, “Электраабсталяванне сельскай гаспадаркі”, “Аўтаматызацыя тэхналагічных працэсаў”, “Асновы электроннай і мікрапрацэсарнай тэхнікі”, “Асновы цеплатэхнікі і гідраўлікі”, “Інфармацыйныя тэхналогіі”, “Нармаванне дакладнасці і тэхнічных вымярэнняў” і шмат іншых.